सूरत : बाबा भोलेनाथ भण्डारा ने 55 दिनों में वितरित किए 7.60 लाख भोजन पैकेट - लोकतेज
सेवा कार्यों में 1 करोड़ की सहयोग राशि से पूर्ण किया मानवता भरा प्रयास
सूरत महानगर में इस कोरोना काल में लॉक डाउन के दौरान दानदाताओं व भामाशाहों ने हर जरूरतमंद व गरीब तक हर सम्भव भोजन पैकेट व आटा, चावल, दालें, तेल, नमक मिर्च, मसाले, चाय पत्ती व शक्कर आदि राशन पहुंचाने के भगीरथ प्रयास किए। शहर के सैकड़ों समाजसेवी संगठनों ने ये भरचक प्रयास किए की सूरत व आस पास विस्तार में कोई व्यक्ति भोजन-राशन के अभाव में भूखा न सोए। दानदाताओं ने जगह जगह रसोई घर स्थापित कर युद्ध स्तर पर शुद्ध एंव सात्विक भोजन बनवाया तथा टेम्पो आदि के द्वारा झुग्गी झोपड़ियों, स्लम बस्तियों, मजदूरों के इलाकों तक पहुंच कर इन सभी को सुबह शाम भोजन उपलब्ध कराया।
सेवा करने में जुटे कोरोना के कर्मयोद्धाओं की श्रृंखला में आज उल्लेख हो रहा है बाबा भोलेनाथ का भण्डारा संस्था का। इस संगठन द्वारा सूरत के सिटीलाइट स्थित अग्रसेन भवन में कोविड-19 के हालातों में तथा लॉक डाउन की वजह से घरों से बाहर नही निकल पा रहे जरूरतमन्दों को भोजन उपलब्ध कराने की दृष्टि से 30 मार्च 2020 को भण्डारा प्रारम्भ किया गया। प्रति दिन 25 हजार भोजन पैकेट तैयार कर सूरत के उन संतोषी माता मंदिर, वाड़ोद गणेशनगर, भेंस्तान गणेशनगर, उधना, वी आई पी रोड़ स्थित हाउसिंग कॉलोनी आदि विस्तारों में ये भोजन पैकेट भेज कर वितरित किए जाते। यही नहीं सूरत के अनेक समाजसेवी संगठन भी विभिन्न विस्तारों में गरीबों को वितरित करने हेतु ये भोजन पैकेट लेकर जाते थे। इन में छायड़ो, विश्व हिंदू परिषद, राष्ट्रीय स्वंय संघ, रोटी बैंक, हेल्पिंग हैंड, जे पी एज्युकेशन फाउंडेशन, सांसद सी आर पाटील, मजूरा के विधायक हर्ष संघवी, लिम्बायत की विधायक संगीता पाटील, नगर पार्षद सोमनाथ मराठे, हितेश भाई गामित, दयाशंकर, विनय भाई आदि संगठन, व्यक्ति व राजनेता शामिल थे।
बाबा भोलेनाथ भण्डारा द्वारा संचालित इस रसोई में तैयार किए गए करीब 7 लाख 60 हजार भोजन पैकेट आदि पर लगभग एक करोड़ रु खर्च हुए जो संगठन से जुड़े पदाधिकारियों व सदस्यों सहित 160 के करीब सहयोगियों दानदाताओं ने दरियादिली के साथ प्रदान किए। सहयोग राशि प्रदान करने वालों में झाबरमल गोयल, विनय फूलचंद बंसल, विनय लोकप्रिय अग्रवाल, प्रदीप लोकप्रिय अग्रवाल, गोपी भाई (लाइफस्टाइल), संजय सरावगी (लक्ष्मीपति), अरुण नकीपुरिया, श्याम नकीपुरिया, विष्णु गोयल (कावेरी मिल), गजानंद कंसल, राजेश पोद्दार, निरंजन अग्रवाल, आनंद केड़िया, केदारनाथ अग्रवाल, विकास अग्रवाल (वी वी क्रिएशन), मनोज अग्रवाल आर्य, सीए किशन अग्रवाल, जे पी अग्रवाल (एल बी अपार्टमेंट), सीए लोकेश कुमार, मदनलाल मित्तल (मोर), विकास मित्तल, अनूप मित्तल, राघवेंद्र भावसार, विजय पचेरीवाल, संतोष बांठिया (सिटीजन अम्ब्रेला), विनय लोकप्रिय, राधेश्याम (मुरलीधर), आर सी अग्रवाल, पवन गुप्ता (सोमेश्वर), राधेश्याम अग्रवाल, प्रमोद पोद्दार, शेखर गुप्ता, विजय गोयल (साधना), केदारनाथ अग्रवाल, सुभाष अग्रवाल (सुभाष साड़ी), विकास सहरिया, श्रीमती लीलादेवी पुरषोत्तम डोकानिया, विद्याधर बंसल, आर सी अग्रवाल, अशोक सिंघल आदि तकरीबन 160 दानदाताओं का भरपूर सहयोग रहा। निश्चित रूप से बाबा भोलेनाथ का भण्डारा की समर्पित ने मानवता का अनूठा उदाहरण दिया हैं।
ये उल्लेखनीय है कि 26 जनवरी 2020 को गणतंत्र दिवस पर राजस्थान मूल के तथा सूरत में टेक्सटाइल्स व अन्य विभिन्न व्यवसायों से जुड़े झाबरमल गोयल, विजय गोयल, पवन गुप्ता, कैलाश अग्रवाल, विनय लोकप्रिय बंसल, राधेश्याम अग्रवाल (मुरलीधर) आदि सेवभावियों ने बाबा भोलेनाथ भण्डारा संस्था की स्थापना की। संगठन के अग्रणी झाबरमल गोयल ने बताया कि बाबा भोलेनाथ ने भक्तों को इस संगठन के शुभारंभ हेतु आशीर्वाद दिया और संगठन विधिवत प्रारम्भ हो गया। संस्था अपनी स्थापना से ही प्रत्येक रविवार को अन्नपूर्णा मॉर्केट व मिलेनियम मॉर्केट के मध्य एस एम सी पे एंड पार्क के स्थल पर भण्डारा कर जरूरतमन्दों व गरीबों आदि को भोजन करवाती है तथा प्रत्येक रविवार को ही एक टेम्पो भर कर भोजन के पैकेट न्यू सिविल हॉस्पिटल भिजवाती है, जहां मरीजों व उनके रिश्तेदारों को ये भोजन उपलब्ध कराया जाता है।
बाबा भोलेनाथ का भण्डारा संगठन को जिला कलेक्टर, सांसद सी आर पाटील, विधायक हर्ष संघवी, महावीर इंटरनेशनल आदि संगठनों द्वारा इन सेवाओं हेतु सम्मानित भी किया गया है। झाबरमल गोयल ने बताया कि आगे भी बाबा भोलेनाथ का भण्डारा के सदस्य गण सेवा के लिए सदैव समर्पित रहेंगे। महावीर इंटरनेशनल सूरत मुख्य शाखा के तमाम वीर वीरा ऐसे सेवा भावी संगठन को सम्मानित करते हुए अत्यंत ही गर्व की अनुभूति कर रहे हैं।
Baba Bholenath Bhandara social service Surat बाबा भोलेनाथ भंडारा समाज सेवा सूरत